2. ΑΝΑΓΚ. ΝΟΜΟΣ υπ’ αριθ. 806 της 31/31 Δεκ. 1945 Περί συμπληρώσεως του υπ’ αριθ. 218/1945 Α. Νόμου περί συστάσεως Εποπτικού Συμβουλίου Εκκλησιαστικής Εκπαιδεύσεως. Άρθρ.1.-Το Εποπτικόν Συμβούλιον Εκκλ. Εκπαιδεύσεως εδρεύει εις το Υπουργείον Θρησκευμάτων και Εθνικής Παιδείας και συνεδριάζει τακτικώς μεν εις ημέραν και ώραν οριζομένην δια πράξεως αυτού, εκτάκτως δε τη προσκλήσει του Προέδρου ή τη εντολή του Υπουργού Θρησκευμάτων και Εθνικής Παιδείας. Των Συνεδριών δύναται να μετέχωσι καλούμενα υπό του Προέδρου μετ’ απόφασιν του Συμβουλίου, και άλλα ειδικά πρόσωπα άνευ δικαιώματος ψήφου, είτε εν δημοσία υπηρεσία διατελούντα είτε εκτός ταύτης. (Η Συνεδρίασις λογίζεται εν απαρτία παρόντων τεσσάρων εκ των μελών, αι δε αποφάσεις λαμβάνονται κατά πλειοψηφίαν των παρόντων μελών, εν ισοψηφία νικώσης της ψήφου του Προέδρου. Τον Πρόεδρον απόντα, ελλείποντα ή κωλυόμενον, αναπληροί ο παρά τω Συμβουλίω Εισηγητής Γεν. Διευθυντής Θρησκευμάτων). Άρθρ.2.-Των συνεδριών του Ε.Σ.Ε.Ε. μετέχει άνευ ψήφου και ο αρμόδιος Τμηματάρχης της Γεν. Δ/σεως Θρησκευμάτων του Υπουργείου Θρησκευμάτων και Εθνικής Παιδείας. Άρθρ.3.-Οσάκις κρίνεται αναγκαίον δύναται να συγκαλείται κοινή Συνεδρίασις του Εποπτικού Συμβουλίου της Εκκλησ. Εκπαιδεύσεως και του Κεντρικού Γνωμοδοτικού – Διοικητικού Συμβουλίου Εκπαιδεύσεως (Τμήμα Μ. Εκπαιδεύσεως) δια ζητήματα αφορώντα αμφότερα τα Συμβούλια ταύτα, κατόπιν προτάσεως ενός των δύο Συμβουλίων ή αποφάσεως του Υπουργού Θρησκευμάτων και Εθνικής Παιδείας. Της κοινής ταύτης Συνεδριάσεως προεδρεύει ο Πρόεδρος του Εποπτικού Συμβουλίου Εκκλησ. Εκπαιδεύσεως, χρέη δε γραμματέως εκτελεί ο Γραμματεύς του Εποπτικού Συμβουλίου Εκκλησ. Εκπαιδεύσεως. Άρθρ.4.-(Γίνονται προσθήκαι εις την παρ. 1 του άρθρ. 1 του Α.Ν. 218/1945). Άρθρ.5.-(Ανίσχυρον μετά την αντικατάστασιν του Εποπτικού Συμβουλίου δια της Μονίμου Συνοδικής Επιτροπής επί της Παιδείας). Άρθρ.6.-Εις τον Πρόεδρον, τα μέλη και τον Γραμματέα του Ε.Σ.Ε.Ε. παρέχεται από της συστάσεως του Συμβουλίου αποζημίωσις δι’ εκάστην συνεδρίασιν, οριζομένη δια κοινής αποφάσεως των Υπουργών Θρησκευμάτων και Εθνικής Παιδείας και Οικονομικών. Η σχετική δαπάνη αναγράφεται εις τον προϋπολογισμόν εξόδων του Υπουργείου Θρησκευμάτων και Εθνικής Παιδείας. Άρθρ.7.-Πάσαι αι πράξεις του Ε.Σ.Ε.Ε. αποτελούν γνωμοδοτήσεις. Η διεκπεραίωσις της εργασίας του Συμβουλίου, η τήρησις των Πρακτικών αυτού κλπ. διεξάγεται υπό του Γραφείου Εκκλησ.  Εκπαιδεύσεως  της  Γεν.  Δ/σεως   Θρησκευμάτων  του (Αντί της σελ.157(α)  Σελ.157(β) Τεύχος 431-Σελ. 91 Διοίκηση Εκκλησιαστικής Εκπαίδευσης 33.Δ.α.1-2 Υπουργείου Θρησκευμάτων και Εθνικής Παιδείας. Άρθρ.8.-Η ισχύς του παρόντος Α. Νόμου άρχεται από της ημέρας της δημοσιεύσεώς του εις την Εφημερίδα της Κυβερνήσεως. Σελ. 158(β) Τεύχος 431-Σελ. 92 33.Δ.α.2 Διοίκηση Εκκλησιαστικής Εκπαίδευσης 